LidanRubinov/Halacha-QA huggingface dataset:
שאלה: שאלה ממש ממש דחופה!!!: על התשובות וסליחה שאני שואל יותר מידי שאלות. אבל רק כדי להיות בטוח. ה-DNA של הזרע שלו לא יתערבב? אני רוצה שהילדים שלי יצאו טהורים הם לא צריכים לסבול בגלל החטאים והעוונות שלי שעשיתי, אני רוצה שתהיה להם התחלה טהורה בחיים ושישמרו מצוות ויעלו לגדולה רוחנית בלי צלקות מהעבר שלי. בגלל זה חשוב לי לדעת שה-DNA שלו לא התערבב, ואם אפשר מקור אפילו בע"פ אני ישמח מאוד. שוב רבה
תשובה: לא משנים דנא כל כך מהר. זה לא מתערבב ולא משפיע.
שאלה: כיסוי העיניים בקריאת שמע: האם כיסוי העיניים בקריאת שמע הוא על פי הקבלה? ראיתי אנשים מכסים את עיניהם בתפילת מנחה וערבית עם כל כף ידם, ולא בתנוחת האגודל והזרת בקצות העיניים ושלוש האצבעות על המצח, כפי שנהוג. אם כך, כיצד מכסים ומתי? ו
תשובה: יסוד כיסוי העיניים בא כנראה מהקבלה. אין "הלכות כיסוי עיניים" ועל כן יש כאלה שעושים כך ויש כאלה שעושים כך, ובלבד שנכוון את ליבנו לבינו שבשמיים, ושנקבל על עצמנו עול מלכות שמיים באהבה.
שאלה: ברכת שהכל: בירכתי "שהכל נהיה בדברו" על שוקולד, וכעת רוצה לשתות תה. האם הברכה פוטרת את השניים או שמדובר בקטגוריות שונות של מזון ושתייה? ו
תשובה: אם ידעת מראש שאתה רוצה לשתות תה ולאכול שוקולד - אותה ברכה פוטרת את הכל. אם אכלת שוקולד בלי להיות מודע לשתיית התה, ולאחר מכן נזכרת והתעוררת לשתות תה - צריך לברך שוב. אני מדגיש כי ברכת שהכל פוטרת קטגוריות מזון שונות אחת, ובלבד שתכוון ותהיה מודע לרצונך ליהנות מהם, והצורך נוספת הוא רק לדברים חדשים שלא כוונת עליהם הראשונה.
שאלה: קדושת שביעית: אני מבינה שיש להשתמש בפירות שביעית רק בדרך המקובלת. מטעמי בריאות כבר תקופה ארוכה שאנו מרבים בסחיטת מיצים מפירות שונים במסחטת מיצים קשים, כולל גזר וסלק יחד עם תפוח וכדו. האם זה בעייתי בשל קדושת שביעית? (בייחוד לגבי הסלק שזהו שימוש בעיקר של טבעונים)?
תשובה: הרמב"ם פוסק: הלכות שמיטה ויובל פרק ה ה,א: פירות שביעית ניתנו לאכילה, ולשתייה, ולסיכה, ולהדלקת הנר, ולצביעה  מפי השמועה למדו "תהיה" (ויקרא כה,ז), אף להדלקת הנר ולצבוע בה צבע. ה,ב: לאכילה ולשתייה כיצד: לאכול דבר שדרכו לאכול ולשתות דבר שדרכו לשתות, כדין תרומה ומעשר שני. ג ולא ישנה פירות מברייתן, כדרך שאינו משנה בתרומה ומעשר דבר שדרכו לאכול חי, לא יאכל אותו מבושל  ודבר שדרכו להיאכל מבושל, אין אוכלין אותו חי. לפיכך אין שולקין אוכלי בהמה. ה,ג: אינו מיטפל לאכול תבשיל שנפסד והפת שעיפשה, כדרך שאינו אוכל בתרומה ובמעשר. ד ואין מבשלין ירק של שביעית בשמן של תרומה, שלא יביאנו לידי פסול  ואם בישל מעט ואכלו מיד מותר, שהרי לא הניחו כדי לבוא לידי פסול. עד כאן לשונו חלק מהפירות  הירקות שציינת דרך בני אדם לסחוט אותם ולכן מותר. אבל סחיטת סלק אינו דבר מצוי. ולכן אם נחוץ לכם לסחוט את הסלק אז הפתרון הוא לקנות סלק של היתר מכירה או של יבול נוכרי כי אין בהם קדושת שביעית.
שאלה: מזל ברכה והצלחה: לרב, יצאתי עם בחור שלא ככ הצליח בדברים (לא מצא עבודה, לא התקבל, לא עבר ראיונות), וקצת לעגתי לו ולא הבנתי איך לא הולך לו (לא בפניו כמובן) ועכשיו אני מרגישה כאילו חוסר המזל נחת ההצלחה עברו באיזשהו מקום אלי. ז"א בכל מקרה-התחושה היא כאילו בגלל שזלזלתי, הקב"ה מראה לי איך שבלי סיעתא דשמיא שום דבר טוב לא ברור מאליו. (יש לי שנה קשה יותר, דברים פתאום ממש לא הולכים לי חלק בקלות ודבר רודף דבר) איך עוצרים את הסחף הזה?
תשובה: את הסחף הזה התחלת כבר לעצור. בעצם המודעות כי שאלת המזל וההצלחה מורכבת לפחות משני כיוונים   מכיוון אחד התלוי בך ובמעשייך, ומכיוון שני היונק מסייעתא דשמייא ומהשגחה והתגלות. אנחנו לא יודעים את היחס המדויק בין השניים, וסביר להניח גם שהוא משתנה מנושא לנושא וממצב למצב. ועכשיו עוברים לצעד השני, שאני כמובן לא יודע אותו בוודאות, ומה שאני כותב הוא רק הצעה שנראית לי: הצעד השני הוא לאמץ הסתכלות בעין טובה יותר על הבריות, והבנה שההסתבכויות של הבריות גם הן תוצאה של שני דברים לפחות   של עבודה לא נכונה שלהם, ושל ענן המרחף מעליהם ואינו פועל במקומם בנקודת זמן זו. בשל כך, המצב בו הן נמצאות מחייב אותנו להסתכל הן בעין שמנסה לגאול אותן ממצוקתן, והן בעין של חמלה וחסד והבנה שלא הכל תלוי בהן. ובעין כזו להסתכל גם על עצמנו, גם בנפילות וגם ההצלחות. גם ההצלחות שלנו הן תוצאה של מאמצים שעשינו וסייעתא דשמייא, ואין אנו מייחסים את הכל לעצמנו "וזכרת כי ד  אלוקיך הוא הנותן לך חיל". וכך הופכים את מה שאת חשה כעת כלפי עצמך למנוף גדול של תיקון   תיקון של חמלה וחסד מול הבריות, ועין טובה גם כלפיהן וגם כלפייך עצמך, ותיקון של אמונה גדולה. האם הצעה זו נראית לך?
שאלה: ברכות הנהנין: התחלתי ברוך השם לברך ברכות הנהנין על האוכל. אבל, בגלל שאני לא רגיל, הרבה פעמים אני שוכח. השאלה היא, האם מותר לברך על האוכל לאחר שבטעות טעמתי ממנו?
תשובה: ראשית, יישר כוח. שתשרה ברכה באכילתך. אם נזכרים לאחר שהתחלנו לאכול   מברכים בנקודה בה נזכרנו. ההיגיון: נכון הוא שמה שאכלנו עד עתה   נאכל בלי ברכה, אולם מה שאנו אוכלים מכאן ואילך   עדיין ראוי לברכה.
שאלה: היתר מכירה: בחלק מהסופרים תעודת היתר המכירה אינה על הסופר עצמו אלא על המשווקים וכדומה? האם חייב להיות תעודה לסופר עצמו כמו בתמונה שהצגתם?
תשובה: יש רבנויות שאינן מוכנות לתת הכשר על יבול של היתר מכירה, ולכן באותם מקומות יש תעודה חתומה על ידי חברי וועדת השמיטה של הרה"ר. (רבה של רמת גן הרב אריאל שליט"א, ורבה של חולון הרב אברהם יוסף שליט"א).
שאלה: הדלקת נרות שבת - רווקה: אני בחורה רווקה לא צעירה בדרך כלל אני לא מדליקה נרות שבת אצלינו נוהגים להדליק רק לאחר החתונה השבת אני לנה בשבת בבית לבד הורי נסעו ואני אוכלת אצל חברים. האם על להדליק נרות לכבוד שבת? ואם כן כמה נרות-חשוב לציין שאני רווקה. מראש.
תשובה: לך חובת הדלקת נרות היא על כל בית בו גרים יהודים באותה שבת. אין זה משנה גבר או אשה נשואים או לא נשואים, העיקר שבבית ידלקו נרות שבת לפחות בזמן הסעודה. אם היית אוכלת בבית - חובה עליך להדליק נרות וכבר נהגו כל ישראל להדליק שני נרות. כיון שאינך אוכלת - את יכולה שלא להדליק ולהסתמך על ההדלקה אצל חברים. את יכולה להדליק בבית בלי לברך את יכולה להדליק בבית במקרה כזה עליך להדליק נרות שאת משערת שעדיין ידלקו כאשר תחזרי הביתה מהחברים. שבת וחתונה בקרוב דוד לוי 098987548
שאלה: אל תסתכל אחורה - ד"ת קצר לפרשת וירא: בפרשה מסופר איך המלאך מחלץ את לוט, אשתו ובנותיו, ומצווה עליהם לא להסתכל אחורה! להמשיך קדימה עד שמגיעים לעיר הסמוכה, אשתו של לוט לא מתייחסת לאזהרה ונהפכת לנציב מלח. למה לא להסתכל אחורה? ולמה אשת לוט נהפכת למלח?
תשובה: אם אני רוצה להתחיל תהליך ולשנות (דיאטה, חזרה בתשובה, שינוי אורחות חיים, לימודים), אני צריך קודם כל לצאת, לצאת מההרגל הקודם, לצאת מהחיים הקודמים, לצאת מאיך שהייתי נראה קודם. דבר ראשון הולכים לדרך חדשה. מה הכי עלול לפגוע בתהליך? ההשוואה! אם כל רגע אני אסתכל אחורה ואשווה, את מה שאני עושה כעת, למה שעשיתי לפני שעה, ולפני יום, לא אשים לב להתקדמות. אני עלול להתייאש, וכמובן ליפול שוב, (ולא ברור מה גרוע יותר)! אם כל רגע אבדוק, כמה התקדמתי, ולא אתייחס לתהליך הארוך שאני עוד אמור לעבור, סיכויים נמוכים יותר שאצליח לסיים את התהליך. לכן כשאני רוצה לצעוד בדרך חדשה, קודם כל, כדאי לשכוח (לפחות קצת) ממה שהיה קודם, ולנסות לעצום עיניים לזמן מה, רק אחרי שצעדתי כברת דרך ארוכה, עבר זמן מה, אפשר להסתכל אחורה ולהשוות! לוט יוצא מסדום, המלאך מוליך אותו, לא לגמרי בזכות! הוא צריך למצוא דרך חדשה, לא להמשיך את הדרך הנוראית שהיתה ום, לא לחשוב על העבר, ולהתחיל תהליך חדש, בלי להסתכל אחורה. אם מסתכלים אחורה, עלולים לשקוע בעבר. אז למה אשתו נהפכה למלח?? מלח הוא סמל לדברים שעומדים המון שנים, ולא משתנים. ראיתם פעם מלח מקולקל?? אני לא! מלח הוא קיים לעד (עד כדי כך שהברית בין ה  לעם ישראל מכונה ברית מלח, כיון שמלח לא מתקלקל). אשתו של לוט ניסתה להנציח את העבר, ולא לחשוב קדימה, לא להתחיל את התהליך מחדש. היא כמו נציב של מלח! אז לדרך! אבל בלי להסתכל אחורה כל דקה  ) שבת
שאלה: לגבי ציציות ושמיטה: 1)האם מותר לחתוך חוטים של ציצית במספריים אם הם ארוכים מדי ואת החוטים שגזרתי אני שם בגניזה? 2)האם מותר להשליך פירות שביעית לפח רגיל אם אני לא נוהג בפירות ביזיון? 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב ושבת
תשובה: א. יש שכתבו שטוב שלא להשתמש בברזל בכלל בחיתוך החוטים   כמו שאסור לבנות את מזבח ד  עם ברזל. על כן, טוב יותר לחתוך בשיניים. אולם מבחינה הלכתית מותר גם במספריים. ב. השלכה לפח רגיל נראית ביזיון, הלוא כן?
שאלה: מניעת מעבר לתיכון חילוני: לקורא, אני בכיתה יב ונבחרתי להיות מדריכה לכיתה ט. באולפנה שלי יש מגמה שבה בנות לאחר כיתה ט, עוברות לתיכון חילוני המתחיל בכיתה י. המטרה העיקרית שלי היא לשכנע אותן למה להישאר באולפנה ולא לעבור לאותו תיכון חילוני. אני זקוקה לכמה עצות שבאמת יועילו לשכנע את הבנות.
תשובה: לשואלת היקרה קודם כל, כל הכבוד על האכפתיות על המסירות ועל האחריות - נקוה בע"ה שבאמת תצליחי בתפקידך. לעצם הענין, אני חושב שהכי טוב זה להתיעץ עם צוות בית הספר - הם בודאי בעלי נסיון רב, מכירים את הבנות ואת התופעה מקרוב, ויוכלו לסייע. נוסף לכך, בשלב ראשון כדאי לשוחח עם הבנות ולהבין שני דברים - א. מדוע הן רוצות לעבור לתיכון החילוני? מה חסר להם באולפנא שגורם להן לעבור לשם? ב. למה הן שואפות? אלו דברים חשובים להם? מעבר לזה - אנחנו בתחילת השנה, ולכן הכי הגיוני זה בשלב ראשון להכיר את הבנות, להתידד איתן, לפתח איתן קשרים חמים, ובע"ה לאט לאט ביחד עם הקשרים החמים תבוא גם ההשפעה החיובית ברכה והצלחה טוביה tsbias1 gmail.com
שאלה: הפרש שעות חו"ל ושבת: במסגרת העבודה יש לי מחשב במשרד שדולק ועובד 24 7. אני נוהג באופן תדיר להתחבר אליו מרחוק ולעבוד עליו מהבית או מהדרכים. האם כשאני בחו"ל ועדיין לא נכנס אצלי השבת אבל במשרד נכנסה השבת (המשרד ריק מכל אדם) אני עדיין יכול להתחבר ולעבוד על המחשב מאחר והוא כבר פועל ואצלי לא שבת? אלעד
תשובה: אלעד שבת נקבעת לפי מקום האדם. לכן, אם אתה בחו"ל כאשר עדיין לא נכנסה שבת, אתה יכול לעבוד על המחשב הנמצא בארץ, כאשר כבר נכנסה שבת. הפוסקים דנו במקרה דומה בקשר למשלוח פקס למקום שבו כבר חלה שבת, והתירו זאת. הפסק מבוסס על כך, שאין מצוות שביתה על הכלים אלא על האדם. לכן, גם מפעילים מלפני שבת מכשירים ה עובדים  בשבת, כמו פלטה, מזגן וכו.
שאלה: מקלות וניל: האם יש לבדוק מקלות וניל? אם כן כיצד? הם הנחשבים נגועים או לא?
תשובה: זה לא מקל אלא תרמיל מיובש שיש בתוכו את זרעי הוניל. מידת הנגיעות תלויה בתנאי האחסון. יש להתבונן על התרמילים מבחוץ ולחפש סימני כרסום, חורים וכו. וכך יש לעשות גם אחרי ששוברים את התרמיל.
שאלה: הלכה: הרב יש לי שני שאלות בבקשה לשאול אותך 1.האם מותר לאכול מתבשילי שבת לפני שבת.סעודה כמו של שבת גם בצהרים של שישי וגם בערב? 2.אם אני ישן אחר צאת הכוכבים בלילה למשך שעה מ19:00 עד 20:00 האם אני צריך לברך ברכות התורה,וגם אם לאחר שמונה אני אני עאר עד 23:00 בלילה ושוב הולך לישון האם גם לאחר שאני שוב קם לברך ברכות התורה??!!!
תשובה: מותר לאכול מתבשילי שבת מתי שרוצים. בלי קשר לתבשילי שבת אין לאכול סעודה בשעות שלפני שבת כדי שיהיה תאבון לסעודת שבת. עיין כאן המקום להעיר שלא נכון עושים המתחתנים ביום שישי ומציעים לאורחים סעודה בשעות אחר הצהריים של יום שישי. בימים קדומים נהגו שלאחר החופה ביום שישי עורכים את סעודת החתונה בסעודת ליל שבת קודש. ברכת התורה בהשכמה משינה יש דעות שונות לענין ברכות התורה למי שמתעורר בתחילת הלילה וחוזר לישון עיין שני קישורים
שאלה: ילד ואבא: היי.יש לי ילד בן 4 שהגיע לא מתוכנן ממישהו שלא הייתי נשואה לו ( יש לציין שלא הייתי נושאה לעולם ) האבא לא רשום לו בתעודת לידה ולא בשום מקום.ראה אותו לראשונה בגיל שנתיים לתקופה של חודש בערך וברח לחיות בארצות הברית.היום הילד בן 4 ולא מפסיק לבקש לדבר עם אביו.עשיתי את כל מה שיכולתי בשביל שזה יקרה אבל הוא חסם וניתק אותנו מכול מקום כך שאין באפשרותי לדבר איתו.והילד מאוד עצוב עם לב שבור.יש לי 2 שאלות.הראשונה, האם הוא נקרא שתוקי? דבר שני.האם יש משהו מבחינת דת שאני יכולה לעשות לשנות את התמונה? ושבוע טוב.
תשובה: וברכת ד  אין זה משנה מה הגדרתו, אבל היסוד הוא שהוא צריך בטחון וקרקע יציבה. נראה שאם תנהלו אורח חיים דתי ומאמין, גם לילד תהיה תקווה ושאיפות לגדלות, ובכך ירווה את צמאונו. על כן השתדלי לשמור תורה ומצוות, תפילה וחגים, ואז אי"ה הילד יגדל בשמחה. בברכת התורה והארץ יהודה הלוי עמיחי מכון התורה והארץ כפר דרום שבי דרום.
שאלה: כשרות רבנות לוד: לגבי עלי עץ פטל,בכשרות רבנות לוד. האם אפשר להישתמש בעלים אחרי סינון העלים? האם תה בכשרות הרב אריה רלבג עם סימון k,האם מותר לשתייה? אציין כי אחרי הרתיחה בתוך ספל התה יש כמין דברים קטנים.האם ח ו אלו חרקים?
תשובה: השאלה הראשונה-כן השאלה השניה- חסר פרטים, איננו מכירים כשרות שהסמל שלו הוא אות K.
שאלה: ללא נושא: קנינו בטעות חלב של טרה שכשר רק בהשגחת הרבנות שדות נגב (ולא מהדרין)האם מותר לשתות את החלב?(אם אפשר לסמוך על הכשר זה בדיעבד?)
תשובה: זה חלב שנחלב בשבת בלא אמצעי היתר ולכן מי שנוהג לא לאכול חלב שנחלב בשבת אינו יכול לאכול אותו.
שאלה: סוגי שמיטה במוצרים: 1)כידוע, שעורכים קניות כיום בשנת השמיטה במקום ששומר שמיטה ניתן לבחור ירקות לפי הכשרם בשמיטה( יבול חו ל,נוכרי,שישית וכו ) אך,כיצד אוכל לדעת לגבי מוצרים שבמרכיביהם יש ירקות האם הירקות הם מיבול נוכרי היתר מכירה שישית לדוגמה וכו ( מעבר לכתוב ללא חשש טבל ושביעית ).אם בחרתי לאכול לפי שיטות מסויימות (יבול שישית או חו ל) איך אוכל לדעת שגם במוצרים שאני קונה הירקות שבמרכיבים -ומאוחר יותר הפירות -אינם בשיטה שאני לא אוכלת לפיה? ( יש לציין שתאריך הייצור לא תמיד מופיע וכן לא כתוב סוג השמיטה) 2)האם ידועה שיטת השמיטה בכשרויות הבאות: בד ץ בית יוסף, בד ץ העדה החרדית ירושלים, בד ץ מהדרין ( הרב שמחה הכהן קוק)?
תשובה: למיטב ידיעתי כל הבדצי"ם לא משווקים היתר מכירה. בכל מקום שכתוב "ללא חשש שביעית" אין יבול מהיתר מכירה ולא מקדושת שביעית.
שאלה: ברכת המזון:, אם נטלתי ידים ואכלתי לחמניה עגולה קטנה, ואני לא בטוחה 100 אחוז שזה כזית ביצה האם אני צריכה לברך ברכת המזון או לא? ושבוע טוב.
תשובה: וברכת ד  לפי ידיעתי כל לחמניה יש בה כזית, אמנם לא תמיד יש ביצה, אבל כזית יש, ואז חלה חובת ברכת המזון. בברכת התורה והארץ יהודה הלוי עמיחי מכון התורה והארץ כפר דרום שבי דרום.
שאלה: פרידה: לכם! אבקש שהתשובה לא תתפרסם באתר.!!. לפני כמה ימים בחור נפרד ממני אחרי חודשיים. היו בקשר עליות וירידות ותכלס אני מבינה שהקשר לא היה מתאים.אבל עדיין אני מרגישה שנשרף לי הלב. ואני בוכה הרבה. הוא גם עשה את זה בצורה פתאומית. יום קודם אמר לי שהוא רוצה "להילחם על הקשר " ויום אחרי יצאנו. הכל היה רגיל! עד שפתאום מתחת לבית שלי הוא זרק את הפצצה הזאת. אני לא בן אדם שלא קולט מסרים מהסביבה, ממש לא, ובכל זאת לא הרגשתי כלום.אני עדיין מרגישה שאני קצת בשוק כזה. חברות והמשפחה שלי עוזרים ותומכים.אבל אני לא בטוחה שמישהו באמת מבין עד הסוף. לכם אנשים יקרים!!
תשובה: לך אנחנו רוצים להשתתף בכאבך או לעזור לך לצאת ממנו :-) ראשית מספר שאלות: 1. בת כמה את? 2.האם מדובר בקשר ראשון שלך? 3. האם פרידות קשות לך באופן מיוחד? 4. מה פירוש להילחם על הקשר? מול מי או מה היה צריך להילחם? 5. מה הרקע לפצצה? האם היה ויכוח או דיון קודם לכן? מחכה לתשובה, הדוא"ל שלי: eyfy156 gmail.com בעז"ה נתקדם בהדרגה אליהו
שאלה: פליז של מועצה אזורית שומרון: הרב. יש לי פליז שקיבלתי ממועצה אזורית שומרון, ומוטבע עליו הסמל של המועצה. חלק מהסמל הם המילים "עוד תטעי כרמים בהרי שומרון". האם מותר להיכנס עם הפליז הזה לשירותים וכו? אם לא, האם יש פיתרון על מנת שיהיה אפשר להשתמש בו? יש לציין שהאותיות מחוברות קצת, והמילים לא ממש ברורות.
תשובה: א. יישר כח על הערתך. אפעל שכל כיתוב כזה ייבדק הלכתית לפני הוצאתו אל הפועל. ב. לגופו של דבר, אם המילים לא בקו ישר, או שהאותיות מחוברות, אפילו בחלקן, ואין שלוש מילים רצופות עם כיתוב ברור ובקו ישר, מותר להכנס לשירותים עם הפליז. הרב אליקים לבנון www.yelm.co.il
שאלה: שימוש נעליים של נפטר: האם מותר לעשות שימוש נעליים של נפטר?
תשובה: מהשמים תנוחמו אין בעיה להשתמש בנעלים שהיו שייכות ושימשו נפטר ואולי אפילו זו זכות לו שמשתמשים בחפציו. יוצא מן הכלל הנעלים שהיו עליו בזמן פטירתו - לגביהם יש מנהג לזרוק אותם ולכן עדיף שלא להשתמש באלו. דוד לוי 098987548
שאלה: ת על ביטול המחאה: עשיתי תיקון של מוצר ושילמתי בצ ק על סך 70. הצ ק לא נפרע תקופה ארוכה. כשהתקשרתי לחנות אמר הבעלים שהצ ק נזרק בטעות ולא היתה לו אפשרות ליצור איתי קשר כיוון שלא היו לו פרטים שלי. עוד הוא הוסיף ואמר שאני לא חייבת להאמין לדבריו, ואם אני רוצה לשלם שוב אז ר אבל הוא יבין אם לא אשלם. הוא לא דורש כלום. ואני יכולה ליתר ביטחון לבטל את הצ ק. עשיתי את זה. ביטול הצ ק עלה לי 10. השאלה עכשיו היא, האם כשאשלם שוב ביטול הצ ק צריך להיות על חשבוני או על חשבון המוכר ואז לשלם לו 60? סה"כ איבוד הצ ק לא היה בגללי.
תשובה: יישר כוח על היושרה. נראה בפשטות כי צריך לשלם רק 60 ש"ח, כי ההוצאות על ביטול הצ ק הן באחריותו.
שאלה: הלכות ברוך שאמר וישתבח: לכבוד רבני התורה והארץ אני עובד באור יהודה פעמיים בשבוע בבוקר מ-8.30, וגר בתל אביב. המניין אצלי בבית הכנסת מתחיל ב-6.45. באותה שעה אני צריך לצאת לעבודה. מה שאני עושה: קריאת שמע ועמידה עם תפילין בבית, והשאר בדרך ללא תפילין. שאלתי היא: כאשר אני קורא פסוקי דזמרא אחרי קריאת שמע ועמידה, האם להזכיר שם ה בברוך שאמר וישתבח או לא?
תשובה: וברכת ד  כן אפשר להזכיר אדנות, כיוון שזה חלק מתפילה. בברכת התורה והארץ יהודה הלוי עמיחי מכון התורה והארץ כפר דרום שבי דרום.
שאלה: ברכות: מה מברכים על חטיף גרנולה המכיל: שוקולד חלב, פתיתי שיבולת שועל, פתיתי חיטה, קמח חיטה, פתיתי דגנים עם קקאו, דבש. המוצר מכיל 39 דגנים.
תשובה: וברכת ד  בורה מיני מזונות. בברכת התורה והארץ יהודה הלוי עמיחי מכון התורה והארץ כפר דרום שבי דרום.
שאלה: עיכובים: היתי בחנוכת בית שהביאו לשם אדם (לא רב) דתי לעשות ברכות. בזמן האחרון אני מאוד מדוכאת הוא אמר לי שהנשמה שלי חולה ושיש לי הרבה עיכובים עלי לצין שאמר דברים שממש נכונים לגבי. הוא אמר שהנשמה שלי צריכה תיקון לבוא אליו עם גופיה בקבוק מים והוא יעשה תיקון נפש בעלות 160 שקל שהוא מתפלל עבורי. רציתי לדעת מה דעתכם על כך מאוד הפחיד אותי נושא העיכובים.
תשובה: אין להתקרב לאנשים אלו, אין בדבריהם דבר וחצי דבר, הכל הבל ורעות רוח. לא גופיה ולא מים. אם רוצים אפשר ללכת לחכם שיתפלל אבל העזרה האמיתית היא רק ממך עצמך. תוסיפי חסד לאחרים, תפילה ותורה ואז הקב"ה יסיע בידך, ולא בני אדם. בהצלחה יהודה הלוי עמיחי מכון התורה והארץ כפר דרום שבי דרום.
שאלה: שנה לאחר הפטירה: סבי נפטר בט בשבט תשע"ד ואבי ביקש לשאול באיזה תאריך יהיה השנה (כי זו שנה מעוברת הייתה והיה פעמיים הדר). בנוסף אבי ביקש שאשאל מתי הוא צריך להפסיק לומר קדיש.
תשובה: וברכת ד  לפי מנהגי אשכנז הפסקת קדיש היא בסוף ח  כסלו. הספרדים אומרים עוד בחודש השנים עשר אבל מפסיקים כשבוע לפני ט  טבת. לגבי יום השנה מנהגי האשכנזים לעשות בשנים עשר חודש (ט  טבת) וכן בט  שבט שהוא יום השנה. הספרדים ברובם עושים בי"ב חודש בלבד. בברכת התורה והארץ יהודה הלוי עמיחי מכון התורה והארץ כפר דרום שבי דרום.
שאלה: ערבית של שבת: בדרך כלל אני לא מספיקה עם הציבור את העמידה. רציתי לשאול בערבית של שבת כשהם אומרים "ויכלו השמים והארץ." אני עדיין בעמידה אני מסיימת את העמידה בדרך כלל לפני הקדיש. האם זה ר שאני לא אומרת את ה "ויכולו."? אני בדרך כלל לא אומרת כי כשאני מסיימת את העמידה החזן בדיוק מתחיל קדיש ואז משם אני ממשיכה עם הציבור רגיל.
תשובה: וברכת ד  דעת הט"ז שביחיד לא אומרים ויכולו. אמנם אם התפילה בציבור יש צורך לומר כדין עדות, אבל לגבי נשים שספק אם הן כלולות במצות עדות, על כן אם לא אמרת אין חובה לחזור על ויכולו,ומי שרוצה יכולה לאמר זאת כקורא בתורה (בטעמים אם את יודעת). בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: כשרות ירקות עלים: בעבר פורסמה טבלה של דירוג רמת כשרות של חברות המשווקות ירקות עלים. רציתי לשאול האם ישנה טבלה מעודכנת וכיצד ניתן למוצאה? ישר כח עצום על פועלכם החשוב!!!
תשובה: עיין בקישור המצורף:
שאלה: ברכה אחרונה: אם אכלתי מעל 27 גרם וברכתי ברכה אחרונה בורא נפשות ואחרי נגיד 10 דק אני רוצה לשתות כוס מים האם אני צריכה לברך על כוס המים ברכה ראשונה (שהכל)? אני יודעת שאחרי ברכה אחרונה מברכים על הכל מחדש השאלה שלי האם גם לאחר ברכת בורא נפשות יש לברך מחדש על מה שאוכלים שותים.
תשובה: וברכת ד  יש לברך שוב שהכל. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: שמחה ועצב: אני מטופל על ידי פסיכאטר ופסיכולוגית לאחר משבר גם באומנה וגם במצב נפשי מסויים ומאז אני בטיפולים כבר יותר מ4 שנים. הבעיה שלי היא חוסר איזון בין שמחה לעצב. אני בחור מאמין מאוד ומתיחס לכל הדברים שקוראים לי בחיים לפי האמונה הפשוטה שהשם רק נותן טובה ולא רעה ושהשם אוהב ורוצה בקירבתי תמיד. ואפילו שיש לי גם יסורים מידי פעם אני כלל איני מחשיב אותם בתור יסורים כי אני רואה בהכל מין השגחה פרטית של השם עליי. חשוב לציין שאני מיתחזק בהדרגה ולא מזמן גם התחלתי לשמור שבת ועוד מספר מצוות. אני גם משתדל להיתחזק בנושא הצניעות וכל הקשור לנושא שמירת הבירת. ולרוב בעיקר לאחר השבת הקדושה אני מרגיש רמות שמחה ברמה לא מבוקרת, אני חש אהבה גדולה להשם וגם לסובבים אותי אני מרגיש כאילו בהרמוניה מושלמת.סוג של גן עדן כזה. ממש חוויה רוחנית שאין שווה לה. הפסכלוגית שלי טוענת שיש לי כנראה חוסר איזון בין שני המצבים בין שמחה לעצב, וכי במצבים שבהם אני שרוי בשמחה המוח שלי פשוט מגביר את השמחה למימדים גבוהים הרבה יותר. כמובן שאני גם נוטל תרופא שגורמת לי לסוג של איזון כזה או אחר. השאלה שלי היא האם זה סוג של עונש שהשם נתן לי כדי לפתור אותי מן העולם האמת ולתת לי את שכרי בעולם הזה על ידי תענוג שכזה או לא ואם לא איך אפשר להישתלב עם כל המערכת הזו של המצוות ושמירת הברית ועדיין להיות מאוזן בנפשי? אני מרגיש שכל פעם שאני שומר על הברית כל האנרגיה הגופנית והחום שלה שהיה חס ו צריך לצאת לדבר עברה נאגר אצלי בלב ואין לי איך לאגור אנרגיה שכזו. סליחה על הניסוח הארוך ויום טוב
תשובה: עונש של עונג בעולם הזה כדי למנוע עולם הבא נאמר רק על רשעים גדולים מאוד, כאלה שיש להם עונג והצלחה גדולה מאוד בעולם הזה. לא נראה שמדובר במקרה שלך - שהרי אינך רשע גדול חס וחלילה וגם אין לך עונג כל כך גדול בעולם הזה, בסך הכל יש לך גם קשיים שונים בחיים. אני מציע לך לקבל בשמחה ובאהבה את גודל השמחה שיש לך ולא לחשוש שיש כאן איזשהו עונש. המחשבה על עודפי אנרגיות כתוצאה משמירת הברית לא נראית לי משכנעת. יש הרבה מאוד אנשים ששומרים ברית וזה לא מעמיס עליהם כל כך הרבה אנרגיות. יתכן שהדברים קשורים לעבודת המוח שלך, כפי שמהפסיכולוגית שלך מסבירה. אני ממליץ להיעזר בטיפול כדי להגיע לאיזון נכון במוח וממילא יגיע איזון נכון לרגשות שלך.
שאלה: הוספת שם: אחי הצעיר הלך לעולמו לאחר שחלה במחלה קשה ולא השאיר אחריו אישה וילדים. אני שכבר נישאתי ויש לי ילדים, חשבתי, כדי לשמר את זכרו, להוסיף לשמי או לשם משפחתי את שמו הפרטי. האם יש עם זה בעיה כלשהי?
תשובה: וברכת ד  אפשר להוסיף, וכבר עשה כן בנימין על יוסף, ויש לציין שבנימין הזכיר זאת בשמות בניו. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: ערך פדיון הבן: אנא תשובה בהקדם, אם אפשרי: מהו ערך פדיון הבן בשקלים, נכון להיום. ב ו (- -)
תשובה: וברכת ד  חמשה סלעים הם בימינו (לחומרא) כ 95 גר  כסף ונהגו עד 100 גר  כסף זקוק. גר  כסף היום הוא 1.84ש"ח, וא"כ חמשה סלעים הם בקירוב של 184ש"ח. יש לתת לכהן כסף בשווי הנ"ל. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: ערך פדיון הבן: מהו ערך פדיון הבן, נכון להיום. ב ו
תשובה: עיין ותכיר אתר נחמד שכולו לנושא זה
שאלה: האם לפי היהדות צריך לסגור את הדלת בשירותים כשאתה יוצא: שמעתי מפי מישהו שלאחר יציאה מהשירותים יש חוק או משהו דומה שאומר שצריך לסגור את הדלת בשירותים. 1. האם זה נכון? 2. מה הסיבה לכך? 3. אם אני לא אסגור מה יקרה?
תשובה: וברכת ד  יש דין שלא אומרים דברי קדושה כנגד בית הכסא, ולכן אם הדלת פתוחה יש בעיה עם תפילה וקריאת שמ ואפילו דברי תורה. אבל אם אין אדם עומד כנגד בית הכסא אין בעיה הלכתית. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: מוקצה: ערב טוב, מה ההבדל בין מוקצה מחמת חסרון כיס לבין כלי שמלאכתו לאיסור?
תשובה: חסרון כיס - דבר שאדם מקפיד עליו שלא יפגם או יפסד ולכן אינו משתמש בו אלא למטרתו המיועדת לו ולא למטרה אחרת, כגון: סכין של מילה, סכין של שחיטה, מצלמה, סחורה העומדת למכירה, ניירות ערך."מוקצה מחמת חסרון כיס" - אסור לטלטלו בשבת בין "לצורך גופו" ובין "לצורך מקומו", וכל שכן שאסור לטלטלו "מחמה לצל" או לטלטלו שלא לצורך. כלי שמלאכתו לאיסור - כלי שדרך ההשתמשות בו בימי החול מביאה לידי עשיית מעשה איסור בשבת כגון מברג או גפרורים וכד. במקרה כזה, אסור להזיז חפצים אלו, אלא בשביל שתי מטרות: לטלטלו רק לצורך גופו או מקומו. טלטול לצורך גופו - כשיש צורך להשתמש במוקצה שהוא כלי שמלאכתו לאיסור, למשל פטיש - שבצורה עקרונית השימוש בו - בנייה, הוא מלאכה האסורה בשבת, אבל אם יש צורך לפצח אגוזים בשבת, ואין מפצח, ניתן להשתמש בפטיש. הערה: כל מה שאמרנו, שמותר להשתמש בכלי שמלאכתו לאיסור, לשם עשיית מלאכת היתר בשבת - כל זה דווקא שאין לו כלי אחר. כלומר - דווקא כשאין מפצח אגוזים, אז ניתן להשתמש בפטיש כדי לפצח אותם, אבל כשיש מפצח אגוזים בבית - אין להשתמש סתם ככה בפטיש. וזה בעצם הפירוש לצורך גופו - כלומר לצורך שימוש בגופו של הכלי!!! טלטול לצורך מקומו - מותר להרים כלי שמלאכתו לאיסור לצורך מקומו, כלומר כאשר יש צורך במקום שאותו תופס הכלי - שהוא מוקצה. כגון: אם יש על השולחן כלי כתיבה מותר להרימו כדי שיהיה אפשר לאכול על השולחן וכד. וזה בעצם הפירוש לצורך מקומו - כלומר לצורך שימוש במקום שהכלי תופס!!!
שאלה: תה בשבת: אדם ששכח לשפוך מים רותחים על עלי התה בערב שבת איך יהיה לו מותר להכין ולשתות תה בשבת?
תשובה: וברכת ד  לפי הרבה פוסקים אפשר לעשות בכלי שלישי. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: דתי לאומי, מה הגדרתו?: האם דתי לאומי זה כמו רפורמי? או קונסרבטיבי?
תשובה: רפורמי או קונסרבטיבי אלו זרמים שבמוצהר לא מחויבים לשמור הלכה על פי המסורת היהודית (שלחן ערוך וכד ) דתי לאומי מחויב כלפי שמירת הלכה מלאה (שלחן ערוך). לכן הוא לא רפורמי ולא קונסרבטיבי. הייחוד של דתי לאומי (השוני שלו מהחרדים) הוא אוהב את כל עם ישראל ונאמן לארץ ישראל ומדינת ישראל.